Vážení rodičia,

na základe rozhodnutia ministra školstva obnovujeme prevádzku materskej školy od 1 .júna 2020.

Prevádzka MŠ je od 7,00 do 16,00.

Do MŠ budú umiestnené deti v súlade s kritériami určenými v rozhodnutí ministra: https://www.minedu.sk/data/att/16446.pdf

Deti budú zaradené do skupín s počtom najviac 15 detí. V skupinách môžu byť spolu aj deti, ktoré pred mimoriadnym prerušením prevádzky, kvôli prevencii nákazy COVID-19, neboli v spoločnej triede.

Nebude dochádzať k migrácií detí medzi jednotlivými skupinami.

**Zákonný zástupca**

* Zodpovedá za dodržiavanie hygienicko – epidemiologických opatrení pri privádzaní dieťaťa do materskej školy, počas pobytu v šatňovom/vstupnom priestore materskej školy a pri odvádzaní dieťaťa z materskej školy (nosenie rúšok, dodržiavanie odstupov, dezinfekcia rúk).
* Dodržiava pokyny riaditeľa materskej školy, ktoré upravujú podmienky konkrétnej materskej školy na obdobie do konca školského roku 2019/2020.
* Odovzdáva dieťa výhradne zamestnancovi, ktorý dieťa prevezme až po zmeraní teploty a na základe záveru ranného zdravotného filtra.
* Predkladá pri prvom nástupe dieťaťa do materskej školy, alebo po každom prerušení dochádzky v trvaní viac ako tri dni písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie (príloha č. 2).
* Rešpektuje zákaz nosenia hračiek a iného materiálu alebo pomôcok z domáceho prostredia.
* V prípade, že u dieťaťa je podozrenie alebo potvrdené ochorenie na COVID\_19, bezodkladne o tejto situácii informuje príslušného vyučujúceho a riaditeľa školy. Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené.
* Zákonný zástupca pri odovzdaní dieťaťa do materskej školy podpisuje Prehlásenie zákonného zástupcu o zdravotnom stave dieťaťa (príloha č. 6)
* Sprevádzajúca osoba zabezpečí umiestnenie rezervného rúška svojho dieťaťa do jeho skrinky.

**Organizácia a obsah predprimárneho vzdelávania**

* V závislosti od poveternostných podmienok sa prevažná väčšina aktivít s deťmi bude organizovať v exteriéri .
* Deti sa budú vzdelávať v menších oddelených skupinkách v súlade s rozhodnutím ministra.
* Pri pobyte v interiéri a v exteriéri materskej školy deti nemusia nosiť rúška.
* Materská škola do konca školského roku neorganizuje žiadne spoločné akcie – rozlúčky s deťmi, besiedky, rozlúčky so školským rokom a iné hromadné podujatia, kde dochádza k združovaniu väčšieho množstva osôb.
* Dobrovoľná účasť detí v materskej škole resp. nemožnosť zúčastňovať sa z dôvodu naplnenia kapacity, neumožňuje materskej škole pokračovať vo vzdelávaní podľa školského vzdelávacieho programu. Materská škola sa ale v rámci možností bude ďalej zameriavať na rozvíjanie a upevňovanie kľúčových kompetencií detí potrebných pre úspešné zvládnutie vzdelávania v základnej škole.
* Zvýšená pozornosť bude venovaná rozvíjaniu a upevňovanie hygienických návykov osobitne pred stravovaním a po príchode zvonku. Je potrebné dbať na to, aby si deti osvojili návyk umývať si ruky efektívnym spôsobom, ktorý zamedzuje prenos nákazy.

**Opatrenia MŠ kvôli prevencii nákazy COVID-19**

Pri ceste do materskej školy sa sprevádzajúce osoby a deti riadia opatreniami ÚVZ SR a pokynmi RÚVZ. Celkový čas zdržiavania sa osôb sprevádzajúcich deti do materskej školy vo vonkajších a vnútorných priestoroch materskej školy by nemal presiahnuť 10 minút.

Sprevádzajúca osoba sa v priestoroch materskej školy pohybuje vždy v rúšku resp. v súlade s aktuálnymi hygienicko – epidemiologickými nariadeniami, a to hlavne za účelom odovzdania a vyzdvihnutia dieťaťa. Počet osôb v šatni bude regulovaný, vzhľadom na rozlohu šatne.

V prípade zvýšenej koncentrácie osôb pred zariadením je nutné dodržiavať vzájomný odstup, minimálne 2 metre.

Pri vstupe do MŠ bude realizované ranné meranie teploty každému dieťaťu . Vstup do MŠ bude umožnený ak má dieťa teplotu do 37,2 °C .

Všetky osoby vstupujúce do budovy si vydezinfikujú ruky dezinfekčným prostriedkom.

V prípade objavenia sa príznakov respiračného ochorenia, dieťaťu do zariadenia nebude umožnený vstup.

Dieťa si pod dozorom sprevádzajúcej osoby (MŠ V Jame)/pod dozorom pedagogického zamestnanca (MŠ Spartakovská) umyje ruky tekutým mydlom a vodou a utrie jednorazovou papierovou utierkou, následne rodič alebo sprevádzajúca osoba odovzdá dieťa pedagogickému zamestnancovi, ktorý vykoná ranný filter. V prípade podozrenia na ochorenie /nielen na Covid – 19/ dieťa nepreberie.

V súlade s § 7 ods. 7 vyhlášky MŠ SR č. 306/2008 Z. z. o materskej škole v znení vyhlášky MŠ SR č. 308/2009 Z. z. učiteľka materskej školy môže odmietnuť prevzatie dieťaťa, ak zistí, že jeho zdravotný stav nie je vhodný na prijatie do materskej školy.

**Učiteľka dieťa odmietne prevziať do materskej školy ak:**

- má oči výrazne lesklé alebo červené, s hnisavým výtokom,

- mu z uší vyteká tekutina a je zaschnutá na ušnici,

- mu z nosa vyteká hustá skalená tekutina, okolie nosa má červené, podráždené,

- má na tvári alebo na končatinách zapálené, hnisajúce miesta a miesta aj s chrastami a

vyrážkami,

- má intenzívny dusivý kašeľ alebo výrazný vlhký produktívny kašeľ,

- má dieťa telesnú teplotu vyššiu ako 37,2 st. C,

- zvracia,

- má iné príznaky akútnej infekcie dýchacích ciest.

V prípade, ak sa prejavia príznaky ochorenia počas pobytu v zariadení, zamestnanci zariadenia okamžite izolujú dieťa od ostatných detí, kontaktujú rodiča. Po zistení príznakov je rodič povinný nechať dieťa doma najmenej 48h. V prípade pretrvávajúcich ťažkostí (sekrécia, kašeľ) je rodič povinný telefonicky kontaktovať príslušného lekára praktickej starostlivosti o deti a dorast, ktorý rozhodne o ďalšom postupe

V prípade nedodržiavania vyššie uvedených podmienok zákonným zástupcom alebo inou sprevádzajúcou osobou bude dieťa vylúčené z dochádzky do MŠ.

**Príloha č.2**

**Vyhlásenie**

Vyhlasujem, že dieťa ............................................., bytom v  ..................................................................................., neprejavuje príznaky akútneho ochorenia, že regionálny úrad verejného zdravotníctva ani lekár všeobecnej zdravotnej starostlivosti pre deti a dorast menovanému dieťaťu nenariadil karanténne opatrenie (karanténu, zvýšený zdravotný dozor alebo lekársky dohľad).

Nie je mi známe, že by dieťa alebo osoby, ktoré s ním žijú spoločne v domácnosti, prišli v priebehu ostatného mesiaca do styku s osobami, ktoré ochoreli na COVID-19.

Som si vedomý(á) právnych následkov v prípade nepravdivého vyhlásenia, najmä som si vedomý(á), že by som sa dopustil(a) priestupku podľa § 56 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov.

 V ................................. dňa ...................

|  |  |
| --- | --- |
| Meno a priezvisko zák. zástupcu: |  |
| Adresa zákonného zástupcu: |  |
| Telefón zákonného zástupcu: |  |
| Podpis zákonného zástupcu: |  |

**Príloha č.6**

**Prehlásenie zákonného zástupcu o zdravotnom stave dieťaťa pre materskú školu**

*Vyhlasujem, že dieťa ............................................ bytom v ................................... neprejavuje príznaky akútneho ochorenia a že regionálny úrad verejného zdravotníctva ani lekár všeobecnej zdravotnej starostlivosti pre deti a dorast menovanému dieťaťu nenariadil karanténne opatrenie (karanténu, zvýšený zdravotný dozor alebo lekársky dohľad). Nie je mi známe, že by dieťa alebo iné osoby, ktoré s ním žijú spoločne v domácnosti, prišli v priebehu ostatného mesiaca do styku s osobami, ktoré ochoreli na COVID-19.*

*Som si vedomý(á) právnych následkov v prípade nepravdivého vyhlásenia, najmä som si vedomý(á), že by som sa dopustil(a) priestupku podľa* *§ 56 zákona č. 355/2007 Z. z.* *o ochrane, podpore a rozvoji verejného zdravia a o zmene a doplnení niektorých zákonov.*

Vyhlasujem, že u dieťaťa sa za posledných 24 hod. nevyskytol ani jeden z nasledujúcich príznakov:

* telesná teplota nad 37,5 st. C alebo triaška
* malátnosť, neprimeraná únava
* začervenané, zapálené oči s výtokom
* upchatý nos so sťaženým dýchaním nosom
* hustý skalený, zafarbený (žltý, zelený) výtok z nosa (nádcha)
* bolesť uší, výtok z uší, oslabený sluch
* suchý dusivý kašeľ
* vlhký produktívny kašeľ
* vracanie
* náhla strata chuti a čuchu
* riedka stolica niekoľkokrát denne
* novovzniknuté začervenanie kože, vyrážky, chrasty a pod. na koži
* iný príznak akútnej infekcie dýchacích ciest

*Dňa ............... meno a podpis zákonného zástupcu ..........................................................*

*Dňa ............... meno a podpis zákonného zástupcu ..........................................................*

*Dňa ............... meno a podpis zákonného zástupcu ...........................................................*

*Dňa ............... meno a podpis zákonného zástupcu ...........................................................*

*Dňa ............... meno a podpis zákonného zástupcu ...........................................................*